CELEX: 32004R1464
Language: hr
Date: 2004-08-17 00:00:00
Title: Uredba Komisije (EZ) br. 1464/2004 od 17. kolovoza 2004. o odobravanju na 10 godina dodatka hrani za životinje „Monteban” , koji pripada skupini „Kokcidiostatici i druge ljekovite tvari”  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               23
            
         32004R1464
   
               L 270/8
            
            
               SLUŽBENI LIST EUROPSKE UNIJE
            
            
               17.08.2004.
            
         
      UREDBA KOMISIJE (EZ) br. 1464/2004
   od 17. kolovoza 2004.
   o odobravanju na 10 godina dodatka hrani za životinje „Monteban”, koji pripada skupini „Kokcidiostatici i druge ljekovite tvari”
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 9.g stavak 5. točku (b),
   budući da:
   
               (1)
            
            
               U skladu s Direktivom 70/524/EEZ, kokcidiostatici koji su prije 1. siječnja 1988. uvršteni u Prilog I. toj Direktivi, privremeno su odobreni od 1. travnja 1998. i prenijeti u poglavlje I. Priloga B s namjerom da se ponovno procijene kao dodaci hrani za životinje čije je stavljanje u promet povezano s jednom odgovornom osobom. Proizvod narasin „Monteban”, je dodatak hrani za životinje koji pripada skupini „Kokcidiostatici i druge ljekovite tvari” navedenoj u poglavlju I. Priloga B Direktivi 70/524/EEZ.
            
         
               (2)
            
            
               Osoba odgovorna za stavljanje u promet „Montebana” podnijela je zahtjev za odobrenje i predočila dokumentaciju u skladu s člankom 9.g stavcima 2. i 4. te Direktive.
            
         
               (3)
            
            
               Člankom 9.g stavkom 6. Direktive 70/524/EEZ omogućeno je automatsko produženje razdoblja za koje je pojedini dodatak hrani za životinje odobren sve dok Komisija ne donese odluku, za slučaj da je, zbog razloga za koje nije odgovoran nositelj odobrenja, nemoguće donijeti odluku o zahtjevu prije isteka roka odobrenja. Ta se odredba primjenjuje na odobrenje za „Monteban”. Komisija je 26. travnja 2001. zatražila od Znanstvenoga odbora za hranidbu životinja procjenu svih opasnosti, a taj je zahtjev potom prenesen na Europsku agenciju za sigurnost hrane. Za vrijeme postupka ponovne procjene nekoliko puta zatražene su dodatne informacije, što je onemogućilo dovršenje ponovne procjene u roku predviđenom u članku 9.g.
            
         
               (4)
            
            
               Znanstvena skupina za aditive i proizvode ili tvari koje se koriste u hrani za životinje, pridružena Europskoj agenciji za sigurnost hrane, dala je pozitivno mišljenje u vezi sa sigurnošću i učinkovitosti „Montebana” kod pilića za tov.
            
         
               (5)
            
            
               Ponovna provjera „Montebana” koju je provela Komisija, pokazala je da su zadovoljeni relevantni uvjeti utvrđeni Direktivom 70/524/EEZ. „Monteban” stoga treba odobriti za razdoblje od 10 godina kao dodatak hrani za životinje povezan s osobom odgovornom za njegovo stavljanje u promet te uvrstiti u poglavlje I. popisa navedenog u članku 9.t točki (b) te Direktive.
            
         
               (6)
            
            
               S obzirom na to da je odobrenje dodatka hrani za životinje sada povezano s osobom odgovornom za njegovo stavljanje u promet, te zamjenjuje prethodno odobrenje koje nije bilo povezano s određenom osobom, opravdano je brisati prethodno odobrenje.
            
         
               (7)
            
            
               Kako nema sigurnosnih razloga da se proizvod narasin odmah povuče s tržišta, opravdano je dopustiti prijelazno razdoblje od šest mjeseci za raspolaganje postojećim zalihama dodatka hrani za životinje.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Poglavlje I. Priloga B Direktivi 70/524/EEZ mijenja se kako slijedi:
   Dodatak hrani za životinje narasin, koji pripada skupini „Kokcidiostatici i druge ljekovite tvari”, briše se.
   Članak 2.
   Dodatak hrani za životinje „Monteban” koji pripada skupini „Kokcidiostatici i druge ljekovite tvari” kako je navedeno u Prilogu ovoj Uredbi, odobrava se za korištenje u hranidbi životinja prema uvjetima utvrđenim u tome Prilogu.
   Članak 3.
   Odobrava se razdoblje od šest mjeseci od dana stupanja na snagu ove Uredbe za korištenje postojećih zaliha narasina.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. kolovoza 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 270, 14.12.1970., str. 1. Direktiva kako je zadnje izmijenjena Uredbom Komisije (EZ) br. 1289/2004 (SL L 243, 15.7.2004., str. 15.).
   PRILOG
   
      
                  Registracijski broj dodatka hrani za životinje
               
               
                  Naziv i registracijski broj osobe odgovorne za stavljanje u promet dodatka hrani za životinje
               
               
                  Dodatak hrani za životinje (trgovački naziv)
               
               
                  Sastav, kemijska formula, opis
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg aktivne tvari/kg potpune krmne smjese
               
            
                  
                     Kokcidiostatici i druge ljekovite tvari
                  
               
            
                  „E 765
               
               
                  Eli Lilly and Company Ltd.
               
               
                  Narasin 100 g/kg
                  (Monteban, Monteban G 100)
               
               
                  
                     Sastav dodatka hrani za životinje:
                  Narasin: 100 g aktivnosti/kg
                  Sojino ulje ili mineralno ulje: 10-30 g/kg
                  Vermiculite: 0-20 g/kg
                  Ljuske soje nakon mljevenja ili rižine ljuske qs 1 kg
                  
                     Aktivna tvar:
                  Narasin, C43H72O11
                  
                  CAS broj: 55134-13-9
                  Kiselina monokarbolnog polietera proizvedena od Streptomyces aurefaciens (NRRL 8092), u zrnastom obliku
                  Narasin A aktivnost: ≥ 90 %
               
               
                  Pilići za tov
               
               
                  —
               
               
                  60
               
               
                  70
               
               
                  Zabranjeno korištenje najmanje pet dana prije klanja.
                  Naznačite u uputama za korištenje:
                  
                     ‚Opasno za konjske vrste, purane i kuniće’
                  
                  
                     ‚Ova hrana za životinje sadrži ionophore: istodobno korištenje s određenim ljekovitim tvarima (npr. tiamulinom) može biti kontraindicirano’
                  
               
               
                  21. kolovoza 2014.”